CELEX: 62009TN0445
Language: et
Date: 2009-11-04 00:00:00
Title: Kohtuasi T-445/09: 4. novembril 2009 esitatud hagi — Centre national de la recherche scientifique versus komisjon

30.1.2010   
            
            
               ET
            
            
               Euroopa Liidu Teataja
            
            
               C 24/54
            
         4. novembril 2009 esitatud hagi — Centre national de la recherche scientifique versus komisjon
   (Kohtuasi T-445/09)
   2010/C 24/97
   Kohtumenetluse keel: prantsuse
   
      Pooled
   
   
      Hageja: Centre national de la recherche scientifique (Pariis, Prantsusmaa) (esindaja: advokaat N. Lenoir)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               tühistada 17. augusti 2009. aasta otsus niivõrd, kuivõrd see puudutab ühelt poolt lepingust Role of Skin ühenduse suhtes tuleneva CNRS võlanõude ja teiselt poolt EURO-THYMAIDE lepingu alusel tagasi nõutud ühenduse näilise võlanõude CNRS-i vastu tasaarveldamist;
            
         
               —
            
            
               mõista kõik esimese astme kohtukulud välja komisjonilt.
            
         
      Väited ja peamised argumendid
   
   Käesolevas hagis palub Centre national de la recherche scientifique (CNRS) tühistada tasaarveldusakt, mis sisaldus 17. augusti 2009. aasta otsuses BUDG/C3 D(2009) 10.5 — 1232, millega komisjoni asus tagasi nõudma hagejale lepingu EURO-THYMAIDE nr LSHB-CT-2003-503410 teadusuuringute ja tehnoloogiaarenduse raamprogrammi kohta raames makstud summasid.
   Oma hagi toetuseks esitab hageja viis väidet:
   
               —
            
            
               kaitseõiguste rikkumine, kuna otsus võeti vastu ilma, et komisjon oleks auditi lõpparuandes uurinud CNRS-i vastuse põhjalikke üksikasju;
            
         
               —
            
            
               ELTL artiklis 253 sätestatud põhjendamiskohustuse rikkumine, kuna puudusid põhilised tõendid, mille alusel saaks mõista komisjoni arutluskäiku selles otsuses;
            
         
               —
            
            
               õigusnormi rikkumine ja ilmselged vead faktide hindamisel, mis seisnesid selles, et komisjon lükkas tagasi abikõlbulikud kulud, muutes kulude abikõlbulikkuse lepingus sätestatud kriteeriume, ja jättis õigusvastaselt kõrvale tõendid nende kulude kohta;
            
         
               —
            
            
               finantsmääruse artikli 73 lõike 1 rikkumine, kuivõrd vaidlusalust nõuet ei saa käsitleda „kindel, kindlasummaline ja maksmisele kuuluv”, kuna selle suhtes on algatatud tõsine vaidlus;
            
         
               —
            
            
               õiguskindluse põhimõtte rikkumine, mis tuleneb sellest, et otsus võeti vastu nende kulu abikõlbulikkuse kriteeriumite alusel, mida lepingu allkirjastamise ajal ei eksisteerinud.